Sparsomme sandwich Et par sandwich var den sparsomme frokost til de fremmødte på Hotel Comwell i Rebild. Men de fleste kommuner har heller ikke meget at rutte med. - Vi synes efterhånden at vi har skrabet alt, så vi ikke kan byder borgere og personale at forringe servicen yderligere, siger borgmester i Mariagerfjord Kommune, H.C. Maarup (Soc.dem.) 1000 kr. i underskud pr. indbygger Vesthimmerlands Kommune er blandt de hårdest ramte. Allerede i år truer et underskud på 33 millioner kroner - over 1000 kroner pr. indbygger. Men aftalen med staten kan måske hjælpe. - Den hjælper ikke i år, men gør det nok nemmere at lægge et budget for de kommende år, siger borgmesteren i Vesthimmerland, Jens Lauritzen. En del kommuner har endnu ikke regnet på tallene. Men det tyder på underskud på mindst 20 millioner kroner i både Jammerbugt, Aalborg og Mariagerfjord. Skatten op eller servicen ned? Så spørgsmålet er det sædvanlige - skattestigninger eller nedskæringer? - Det kan jo være nødvendigt at kigge på en justering af skatten, så vi ikke skal skære i servicen igen, siger H. C. Maarup. - Nej, løsningen er, at vi går hjem og bruger noget mere tid på langtidsbudgettering. For der er bl.a. en indikation af, at vi bruger for meget på administration, siger Jens Lauritzen. De fleste kommuner indleder budgetforhandlingerne i de kommende to uger.
Mange nordjyske kommuner risikerer tocifrede millionunderskud i år. Så det var en flok spændte politikere og embedsmænd, der i dag skulle høre om resultatet af økonomiaftalen med regeringen.